Prof. Ing. **Rudolf Filkus**, CSc. (\* 2. september 1927, Bratislava – † 17. december 2013, tamtiež) bol slovenský ekonóm, vysokoškolský učiteľ, po Nežnej revolúcii česko-slovenský politik za Verejnosť proti násiliu, neskôr zakladateľ Hnutia za demokratické Slovensko, poslanec Snemovne ľudu Federálneho zhromaždenia, minister vlád Česko-Slovenska aj samostatného Slovenska. V polovici 90. rokov po rozchode s HZDS člen menších strán Aliancia demokratov Slovenska a Demokratická ÚNIA Slovenska.

Životopis
---------

V rokoch 1953 – 1972 pôsobil ako vedecký pracovník Ekonomického ústavu Slovenskej akadémie vied v Bratislave, v rokoch 1972 – 1984 pôsobil vo Výskumnom ústave cenovom a 1984 – 1989 v Ústrednom ústave národohospodárskeho výskumu v Bratislave. Jeho odborná aj politická kariéra vyvrcholila v 90. rokoch. V roku 1990 bol vedúcim pracovníkom Ekonomického ústavu SAV, v období rokov 1991 – 1993 potom pracoval v Ústave ekonomickej teórie SAV.

V januári 1990 nastúpil ako poslanec za hnutie Verejnosť proti násiliu v rámci procesu kooptácie do Federálneho zhromaždenia po nežnej revolúcii do Snemovne ľudu (volebný obvod č 177 – Zvolen, Stredoslovenský kraj). Zotrval tu len do slobodných volieb roku 1990. V roku 1991 patril medzi zakladajúcich členov HZDS, ktoré vzniklo rozštiepením VPN potom, čo bol na jar 1991 Vladimír Mečiar odvolaný z postu slovenského premiéra. Filkus v reakcii na odvolanie Mečiara odstúpil z funkcie ministra plánovania SR (neskôr formálne minister pre hospodársku stratégiu), ktorú zastával v prvej vláde Vladimíra Mečiara. Od roku 1991 potom bol profesorom Vysokej školy ekonomickej v Bratislave. Na sneme HZDS v Banskej Bystrici v júni 1991 bol Filkus zvolený za predsedu Rady HZDS, na čele ktorej zotrval do roku 1993.

Znovu sa do federálneho parlamentu vrátil až po voľbách roku 1992, keď (teraz už ako poslanec HZDS) zasadol do Snemovne ľudu, aby tu zotrval až do zániku Česko-Slovenska v decembri 1992. Vtedy zasadal v poslednej federálnej vláde (vláda Jana Stráskeho) ako 1. podpredseda vlády.

Po vzniku samostatného Slovenska bol roku 1993 vymenovaný za veľvyslanca Slovenska v Rakúsku. V tom istom roku však po rozkole odišiel z HZDS a v rokoch 1993 – 1994 bol členom a podpredsedom odštiepeneckej formácie Aliancia demokratov Slovenska, následne významným predstaviteľom z nej vzniknutej Demokratickej únie Slovenska (DUS). Za ňu bol v období marec – december 1994 ministrom financií Slovenska vo vláde Jozefa Moravčíka. V rokoch 1994 – 1998 bol poslancom Národnej rady Slovenskej republiky za DUS. Demokratickú úniu a jej poslanecký klub nečakane opustil 14. mája 1997, následne sa v novembri 1997 stal podpredsedom Národnej rady Slovenskej republiky. Hoci v danom čase nebol členom žiadnej opozičnej strany, bol vtedajšou parlamentnou väčšinou (HZDS, Slovenská národná strana, Združenie robotníkov Slovenska) zvolený do funkcie, ktorú opozícia odmietala obsadiť od roku 1994, keď jej nebolo umožnené podieľať sa na práci orgánov NR SR na kontrolu silových zložiek. Po parlamentných voľbách v roku 1998 odišiel z politického života.

Referencie
----------

1. 1 2  Filkus, Rudolf. In:  *Encyclopaedia Beliana* [online]. Bratislava: Slovenská akadémia vied, [cit. 2020-12-12]. Dostupné online.
2. ↑  TASR. Zomrel bývalý minister a podpredseda NR SR Rudolf Filkus. *teraz.sk* (Bratislava: TASR), 2013-12-17. Dostupné online [cit. 2020-12-12].
3. 1 2 3   *Rudolf Filkus / vláda* [online]. osobnosti.sk, [cit. 2012-05-17]. Dostupné online.
4. ↑   *Jmenný rejstřík* [online]. Poslanecká sněmovna Parlamentu České republiky, [cit. 2012-05-17]. Dostupné online. (po česky)
5. ↑   *kol. aut.: Politické strany, 1938–2004*. Brno : Doplněk, 2005. ISBN 80-7239-179-8. S. 1397–1398. (po česky)
6. ↑   *Jmenný rejstřík* [online]. Poslanecká sněmovna Parlamentu České republiky, [cit. 2012-05-17]. Dostupné online. (po česky)
7. ↑   *Usnesení Předsednictva Federálního shromáždění ČSSR ze dne 11. března 1986 o stanovení volebních obvodů pro volby do Federálního shromáždění* [online]. Ministerstvo vnútra ČR, [cit. 2012-05-17]. Dostupné online. (po česky)
8. ↑   *kol. aut.: Politické strany, 1938–2004*. Brno : Doplněk, 2005. ISBN 80-7239-179-8. S. 1405. (po česky)
9. ↑  A.S, Petit Press. *Príčinou odchodu z DU sú podľa Filkusa aj lobbisticko-intrigánske princípy \*miesto pre RUDOLFA FILKUSA, poslanca NR SR* [online]. www.sme.sk, [cit. 2021-09-16]. Dostupné online.
10. ↑  A.S, Petit Press. *Bývalého poslanca DU Filkusa navrhuje bývalý poslanec DU Hrnko za podpredsedu parlamentu* [online]. www.sme.sk, [cit. 2021-09-16]. Dostupné online.

Externé odkazy
--------------

* Rudolf Filkus v Encyklopédii Beliana

Zdroj
-----

*Tento článok je čiastočný alebo úplný preklad článku Rudolf Filkus na českej Wikipédii.*

| * z
* d
* u
Veľvyslanci Slovenska v Rakúsku |
| --- |
| 
* Rudolf Filkus (1993 – 1994)
* Ľubor Bystrický (1998 – 2004)
* Jozef Klimko (2004 – 2007)
* Peter Lizák (2008 – 2012)
* Juraj Macháč (2012 – 2017)
* Peter Mišík (2017 – 2023)
* Jozef Polakovič (2023 – súčasnosť)

 |

| * z
* d
* u
Ministri financií Slovenskej republiky |
| --- |
| 
* Michal Kováč (1989 – 1991)
* Jozef Dančo (1991 – 1992)
* Július Tóth (1992 – 1994)
* Rudolf Filkus (1994 – 1994)
* Sergej Kozlík (1994 – 1998)
* Miroslav Maxon (1998 – 1998)
* Brigita Schmögnerová (1998 – 2002)
* František Hajnovič (2002 – 2002)
* Ivan Mikloš (2002 – 2006)
* Ján Počiatek (2006 – 2010)
* Ivan Mikloš (2010 – 2012)
* Peter Kažimír (2012 – 2019)
* Peter Pellegrini (2019 – 2019; ad interim)
* Ladislav Kamenický (2019 – 2020)
* Eduard Heger (2020 – 2021)
* Igor Matovič (2021 – 2022)
* Eduard Heger (2022 – 2023; ad interim)
* Michal Horváth (2023 – súčasnosť)
 |
| Ministerstvo financií Slovenskej republiky |

Autoritné údaje: * abART: 81074
* GND: 126474303
* ISNI: 0000 0000 6680 749X
* NK ČR: xx0055878
* SNK: 154991
* VIAF: 18217263